EkBass/fiwiki-20250220-pages-articles huggingface dataset:
Led Zeppelin Box Set

Led Zeppelin (Box Set) on englantilaisen rockyhtye Led Zeppelinin vuoden 1990 lokakuussa julkaistu neljän Lp:n tai CD:n kokoelmalevy, joka sisältää yhtyeen tunnetuimpia kappaleita digitaalisesti uudelleenmuokattuina. Albumin on julkaissut Atlantic Records ja sen on tuottanut Led Zeppelinin kitaristi, Jimmy Page. ==Kappalelista== ===CD 1=== #"Whole Lotta Love" #"Heartbreaker" #"Communication Breakdown" #"Babe I'm Gonna Leave You" #"What Is and What Should Never Be" #"Thank You, I Can't Quit You Baby" #"Dazed and Confused" #"Your Time Is Gonna Come" #"Ramble On" #"Travelling Riverside Blues" (ennenjulkaisematon) #"Friends" #"Celebration Day" #"Hey Hey What Can I Do" (ennenjulkaisematon) #"White Summer/Black Mountain Side" (ennenjulkaisematon) ===CD 2=== #"Black Dog" #"Over the Hills and Far Away" #"Immigrant Song" #"The Battle of Evermore" #"Bron-Y-Aur Stomp" #"Tangerine" #"Going To California" #"Since I've Been Loving You" #"D'yer Mak'er" #"Gallows Pole" #"Custard Pie" #"Misty Mountain Hop" #"Rock and Roll" #"The Rain Song" #"Stairway to Heaven" ===CD 3=== #"Kashmir" #"Trampled Under Foot" #"For Your Life" #"No Quarter" #"Dancing Days" #"When the Levee Breaks" #"Achilles Last Stand" #"The Song Remains the Same" #"Ten Years Gone" #"In My Time of Dying" (ennenjulkaisematon tässä muodossa) ===CD 4=== #"In the Evening" #"Candy Store Rock" #"The Ocean" #"Ozone Baby" #"Houses of the Holy" #"Wearing and Tearing" #"Poor Tom" #"Nobody's Fault But Mine" #"Fool in the Rain" #"In the Light" #"The Wanton Song" #"Moby Dick/Bonzo's Montreux" (ennenjulkaisematon) #"I'm Gonna Crawl" #"All My Love" ==Henkilöt levyn takana== *Led Zeppelin: **Jimmy Page - kaikki kitarat, tuottaja **Robert Plant - laulu ja huuliharppu **John Paul Jones - basso **John Bonham - rummut *Yves Beauvais - tuottaja *George Chkiantz - ääniteknikko *Glyn Johns - ääniteknikko *Jeff Griffin - tuottaja *Keith Harwood - ääniteknikko *Andy Johns - ääniteknikko *Eddie Kramer - ääniteknikko *John Mahoney - ohjelmointi *Vic Maile - ääniteknikko *George Marino - uudelleenmuokkaus *Leif Mases - ääniteknikko *Ron Nevison - ääniteknikko *John Timperley - ääniteknikko *John Walters - tuottaja *Tony Wilson - ääniteknikko *Chris Houston - ääniteknikko *Cameron Crowe - huomautukset *Kurt Loder - huomautukset *Rhonda Schoen - digitaalinen editointi *Bruce Buchanan - ääniteknikko *Robert Palmer - huomautukset *Chris Wroe - kuvitus *Jennifer Moore - kuvitus *John Timperly - ääniteknikko ==Katso myös== *Remasters *Led Zeppelin Box Set, Vol. 2 Luokka:Vuoden 1990 kokoelma-albumit Luokka:Led Zeppelinin kokoelma-albumit Luokka:Musiikkiboksit
Beneath Another Sky

__NOTOC__ Beneath Another Sky on Bjørn Lynnen albumi, joka julkaistiin 22. toukokuuta 2006. Albumilla hän palaa jälleen kerran avaruustematiikan pariin. Albumia on luonnehdittu tunnelmaltaan Colony-albumin kaltaiseksi. ==Kappaleet== # # # # # # # # # # # # # Ang Kahora (Natural Mix) # Secret World (Bare essentials Mix) # Beneath Another Sky (5.1 Surround Mix, AC3 file) Kolme viimeistä raitaa ovat CD-version ostajille Internetistä ladattavia bonusraitoja. CD:n mukana tulevaan vihkoseen on painettu salasana, jolla saa ladattua mainitut raidat LynneMusicin sivuilta. == Lähteet == Luokka:Vuoden 2006 albumit Luokka:Bjørn Lynnen albumit Luokka:Ambient-albumit
Rayman M

Rayman M on ranskalaisen Ubisoftin kehittämä ja julkaisema moninpelipainoitteinen tasohyppelypeli. Peli on tunnettu Pohjois-Amerikassa nimellä Rayman Arena. Pelin PC-versio on käännetty myös suomeksi. http://www.gamespot.com/gamecube/action/raymanarena/index.html Viitattu 8. kesäkuuta 2010. ==Pelin nimi== Rayman M -nimeä suunniteltiin alun perin käytettäväksi koko maailman julkaisussa. Entertainment Software Rating Board -ikäluokitusjärjestelmän takia kuitenkin Pohjois-Amerikan julkaisut muutettiin muotoon Rayman Arena, koska kirjain M ESRB-järjestelmässä tarkoittaa sanaa Mature, joka taasen on synonyymi pelille, jota suositellaan yli 16-vuotiaille. ==Pelattavuus== Yksinpelissä Rayman M sisältää lukuisia pelityyppejä; ===Race- pelimuodot=== * Race - kilpajuoksutyyppi, jossa standardina juostaan kolme kierrosta ja nopeimmin sen suorittanut voittaa * Popoloi - pelaajan täytyy päästä kolme kierrosta läpi, ennen kuin aika loppuu * Lums - pelaajan täytyy kerätä tietty määrä Lums-siivekkäitä ja voittaa kilpajuoksu ===Lum- pelimuodot=== * Lum Spring - pelaajan täytyy kerätä ennen vastustajaa viisi timanttiesinettä * Lum Fight - pelaajat taistelevat eri aseilla toisiaan vastaan; ensiksi 5-10 kertaa vastustajan eliminoinut voittaa * Capture the Fly - pelaajan täytyy pitää Fly-olentoa itsellään tietty aika, saadakseen pisteen; 5-10 pistettä ensin saavuttanut voittaa Moninpelissä käytettävissä ovat pelimuodot: Race, Lum Spring, Lum Fight ja Capture the Fly. ==Pelattavat hahmot== * Rayman - kahden ensimmäisen tarinan sankari * Globox - Raymanin paras ystävä. * Amiral Razorbeard - Rayman 2 -pelin antagonisti * Henchman 808 - Razorbeardin piraattirobottisotilas * Teensies - kaksi seniiliä kääpiötä * Tily - nuori keijukaistyttö * Razorwife - Razorbeardin vaimo * Henchman 1008 - aiempi malli Henchman 808:sta ==Vastaanotto== Peli sai julkaisunsa jälkeen kohtalaiset arvostelut. Peliä kiitettiin monipuolisesta moninpelijärjestelmästä, mutta taasen kritisoitiin vaikeustasojen heittelyistä, jotka vaihtelevat liian helposta äärimmäisen vaikeaan. Actiontrip.com -pelisivusto antoi pelille 7.1/10http://www.actiontrip.com/reviews/raymanm.phtml Viitattu 8. kesäkuuta 2010. ja GameSpot 5.7/10.http://www.gamespot.com/ps2/action/raymanarena/review.html?tag=stitialclk%3Bgamespace Viitattu 8. kesäkuuta 2010. ==Lähteet== ==Aiheesta muualla== *Rayman M MobyGamesissa Luokka:Rayman
Pyhän Mikaelin kirkko (Luxemburg)

Pyhän Mikaelin kirkko (, , ) on katolinen kirkkorakennus Luxemburgin kaupungissa, eteläisessä Luxemburgissa. Se sijaitsee Ville Hauten kaupunginosassa. Pyhän Mikaelin kirkko ei ole ensimmäinen kirkko samaisella alueella. Ensimmäinen kirkko alueelle rakennettiin vuonna 987 Luxemburgin kreivin kirkkokappeliksi. Kirkko kuitenkin vuosien mittaan koki merkittäviä vaurioita, se tuhottiin ja uudelleenrakennettiin useaan otteeseen. Nykyinen kirkko on peräisin vuoden 1688 tienoilta, ja se yhdistelee romaanisen arkkitehtuurin ja barokkiarkkitehtuurin tyylejä. Viimeksi kirkko peruskorjattiin vuosina 2003–2004. Luokka:Luxemburgin kirkot Luokka:Luxemburg (kaupunki) Luokka:Kivikirkot
David López-Zubero

David López-Zubero (s. 11. helmikuuta 1959, Jacksonville, Florida) on entinen espanjalainen uimari, joka voitti pronssia 100 metrin perhosuinnissa kesäolympialaisissa 1980. Hän osallistui olympialaisiin kolme kertaa, alkaen vuodesta 1976. Hänen veljensä Martín voitti olympiakultaa 200 metrin selkäuinnissa kesäolympialaisissa 1992. == Lähteet == *Biografia Luettu 4.3.2007 Lopez-Zubero, David Lopez-Zubero, David Lopez-Zubero, David Lopez- Zubero, David
Canyonlandsin kansallispuisto

Canyonlandsin kansallispuisto () on Yhdysvaltojen Utahissa sijaitseva kansallispuisto, joka perustettiin 12. syyskuuta vuonna 1964. Canyonlands on 1 366 km² laajuinen, ja sitä hallinnoi Yhdysvaltain National Park Service. Lähellä Canyonlandsia sijaitsee myös Archesin kansallispuisto. Canyonlands on nimensä mukaisesti tunnettu kanjoneistaan, joita on alueella useita. Niitä ovat kovertaneet pääasiassa puiston halki virtaavat joet Colorado ja Green. == Lähteet == == Aiheesta muualla == *Viralliset sivut Luokka:Utahin kansallispuistot
Luxemburgin rautatieasema

Luxemburgin rautatieasema (, , ) on rautatieasema Luxemburgin kaupungissa. Sitä operoi Chemins de Fer Luxembourgeois, valtio-omisteinen rautatieyhtiö, ja se on Luxemburgin kansainvälinen rautatieasema. Asemalta on yhteydet ympäröiviin maihin Belgiaan, Ranskaan ja Saksaan. Rautatieasema rakennettiin vuosina 1907–1913. Se korvasi vanhan, vuonna 1859 avatun puisen aseman. Uuden asemarakennuksen suunnittelivat saksalaiset arkkitehdit Rüdell, Jüsgen, ja Scheuffel uusbarokkiseen tyyliin. Luxemburgin rautatieasema tuli osaksi Ranskan TGV-verkkoa 10. kesäkuuta 2007. == Aiheesta muualla == * Viralliset sivut Luokka:Luxemburgin rautatieliikennepaikat Luokka:Luxemburg (kaupunki)
Capitol Reefin kansallispuisto

Capitol Reefin kansallispuisto () on Yhdysvaltojen Utahissa sijaitseva kansallispuisto. Se suojeltiin vuonna 1937, mutta kansallispuistoksi se kohosi vasta 18. joulukuuta vuonna 1971. Puisto on 979 km² laajuinen , ja 160 kilometrin pituinen, mutta melko kapea. Sitä hallinnoi muiden Yhdysvaltain kansallispuistojen tapaan National Park Service. Puisto on täynnä kivimonumentteja kuten kanjoneita, jyrkänteitä ja kaaria, ja se on lähes pelkkää autiomaata. Siellä on jäänteitä esihistoriallisesta asutuksesta ja varhaisista mormonien asuinpaikoista. == Lähteet == == Aiheesta muualla == *Viralliset sivut Luokka:Utahin kansallispuistot
Glay

Glay () on japanilainen rock/pop yhtye, joka perustettiin vuonna 1988. Pääosin yhtyeen tuotanto on rock/pop musiikkia, mutta myös esimerkiksi gospel- ja reggaevaikutteisia kappaleita on paljon. Yhtye on melko tuntematon Japanin ulkopuolella, mutta on kotimaassaan yksi suosituimmista ja myydyimmistä yhtyeistä. Tästä kertoo esimerkiksi se, että 31. heinäkuuta 1999 Makuharissa järjestetty Glay Expo Survival keräsi kaikkien aikojen suurimman konserttiyleisön Japanissa, noin 200 000 katsojaa. == Nimi == Yhtyeen nimi tulee väärin lausutusta englannin kielen sanasta harmaa (gray) ja se edustaa heidän mukaansa yhtyeen musiikillista tyyliä: sekoitus rockia (mustaa) ja poppia (valkoista). He itse kommentoivat nimeään Time Magazine -lehdessä: "Tiedämme ettei se ole tapa jolla väri lausutaan englanniksi, mutta se on tapamme olla erilainen." Time Magazine, 9. maaliskuuta 1998 == Jäsenet == Yhtyeessä on neljä jäsentä ja lisäksi "tukisoittajia", jotka eivät ole niin paljon julkisuudessa. Aluksi kokoonpanoon kuului vain kitaristi Takuro ja laulaja Teru, myöhemmin bändiin liittyi kitaristi Hisashi. Basisti Jiro kävi aluksi vain satunnaisesti bändin keikoilla sijaisena, mutta vuonna 1991 hän liittyi pysyvästi yhtyeeseen. ===Pääjäsenet=== *Takuro: Oikealta nimeltään Takuro Kubo: Kitara (myös bändin pääsanoittaja ja -säveltäjä) *Teru: Oikealta nimeltään Teruhiko Kobashi: Laulu (alkuaikoina toimi myös rumpalina) *Jiro: Oikealta nimeltään Yoshihito Wayama: Bassokitara *Hisashi: Oikealta nimeltään Hisashi Tonomura: Kitara ===Muut jäsenet=== *Yuta: Oikealta nimeltään Yuta Saitō: kosketinsoitin (2004 – nykyaika) *Toshi: Oikealta nimeltään Toshimitsu Nagai: Rummut (1995 – nykyaika) *Sakuma: Oikealta nimeltään Masahide Sakuma: Kitara, kosketinsoitin, tuottaja (1994 – nykyaika) *Shige: Oikealta nimeltään Shigeo "sk55" Komori: Kosketinsoitin (1998 – 2004) *D.I.E.: Oikealta nimeltään Daijiro Nozawa: Kosketinsoitin (1995 – 1998) *Nobumasa: Rummut (1994) *Akira: Rummut (1993 – 1994). ==Lähteet== Luokka:Japanilaiset pop-yhtyeet
Isla Perejil

Isla Perejil on Espanjalle kuuluva pieni, asumaton ja demilitarisoitu saari Gibraltarinsalmessa, 200 metrin päässä Marokon rannikosta. Saaren pinta-ala on 1,35 neliökilometriä ja korkein kohta 74 metriä merenpinnan yläpuolella. Saari sijaitsee viiden kilometrin päässä Pohjois-Marokossa olevasta Espanjan erillisalueesta Ceutasta. Saaren espanjankielinen nimi tarkoittaa persiljaa ja arabiaksi saaren nimi on Jazirat al-Leila. == Historia == Vuonna 1415 Portugali valloitti Ceutan ja Isla Perejilin Fezin kuningaskunnalta. Portugali ja Espanja yhdistyivät vuosiksi 1580–1640. Saari on ollut Espanjan alaisuudessa vuodesta 1668 lähtien. 11\. heinäkuuta 2002 joukko marokkolaisia sotilaita nousi maihin saarella ja nosti Marokon lipun saaren korkeimmalle kohdalle. Espanjan armeija ajoi marokkolaiset takaisin mantereelle miehittämällä saaren muutamaa päivää myöhemmin. Takaisinmiehitys tapahtui ilman laukaustenvaihtoa. Tapahtuman jälkeen Marokon hallitus esitti vastalauseen ja väitti että, 1800-luvun lopulla Espanja oli epäoikeudenmukaisesti ottanut saaren haltuunsa. Aluksi Euroopan unioni ja Nato asettuivat Espanjan puolelle kiistassa. Kiista alkoi ratkeamaan Yhdysvaltain ulkoministeri Colin Powellin neuvoteltua Espanjan ja Marokon kanssa asiasta. Kiista kesti pari viikkoa, jonka jälkeen maat sopivat Marokon pääkaupungissa Rabatissa 22. heinäkuuta palauttavansa saarelle demilitarisoidun statuksen. Tämä status sillä oli ollut ennenkin. Kiistan taustalla on Marokon tyytymättömyys Río de Oron ja Länsi-Saharan tilanteeseen. Näiltä alueilta Espanja poistui jo vuonna 1975. Tämän jälkeen Marokko on vaatinut alueiden liittämistä siihen. Liittämistä kuitenkin vastustaa Polisario-niminen vastarintaliike. == Suvereniteetti == Isla Perejilillä ei ole ihmisasutusta. Vuohet ovat laiduntaneet siellä ja salakuljettajat, terroristit ja laittomat siirtolaiset ovat käyttäneet saarta. Nykyään saarta valvotaan joka puolelta sen statuksen vuoksi. Käytännöllisesti katsoen Isla Perejil on ei-kenenkään maata. Marokko on vaatinut Espanjalta saaren palautusta. == Lähteet == == Aiheesta muualla== * Isla Perejil Google Mapsissa * Perejilin kriisi Luokka:Espanjan saaret Luokka:Afrikan saaret Luokka:Kiistanalaiset alueet
Eduardo Lorente

Eduardo Lorente Ginesta (s. 24. toukokuuta 1977, Barcelona, Katalonia) on espanjalainen uimari, joka on edustanut kotimaataan kesäolympialaisissa kaksi kertaa, alkaen vuodesta 2000. Hän saavutti pronssia lyhyen radan EM- kilpailuissa 2004 50 metrin vapaauinnissa ja voitti samalla matkalla kultaa lyhyen radan EM-kilpailuissa 2006. == Lähteet == * Espanjan olympiakomitea Luettu 4.3.2007 Luokka:Espanjalaiset uimarit Luokka:Vuonna 1977 syntyneet Luokka:Elävät henkilöt
Ragnhild Kåta

Ragnhild Tollefsen Kåta (23. toukokuuta 1873 – 12. helmikuuta 1947) oli tunnettu norjalainen kuurosokea tyttö. Hän oli ensimmäinen norjalainen kuurosokea, joka sai kaksoisaistivammastaan huolimatta kunnollisen koulutuksen. Kuurosokeudestaan huolimatta hän oppi puhumaan ja inspiroi Helen Kelleriä tekemään saman. == Elämä == === Lapsuus === Kåta syntyi Kåtaeietissä, Vestre Slidressä, Opplandin läänissä ja hän oli syntyessään täysin terve lapsi. Kåta menetti näkö-, kuulo-, haju- ja makuaistinsa kolmen ja puolen vuoden iässä mahdollisesti tulirokon seurauksena. === Koulutus === Halvard Bergh tapasi Kåtan vuonna 1887 ja kirjoitti hänestä sanomalehteen. Kuuro Lars A. Havstad luki jutun, ja Kåta pääsi opiskelemaan Havstadin langon Elias Hofgaardin johtamaan kuurojen-instituuttiin. Kun Hofgaard suostui ottamaan Kåtan koulunsa oppilaaksi, valtio maksoi kulut. Koulussa Kåta oppi puhumaan, kirjoittamaan ja lukemaan Braillea eli pistekirjoitusta. Kun Hofgaard alkoi opettaa Kåtaa puhumaan, hän järkeili, että kuurosokea lapsi hyötyisi kaikkein eniten puhekyvystä, verrattuna pelkkiin viittomakielen sormiaakkosten opetteluun. Hofgaard opetti Kåtan ensin ääntämään kirjaimia, seuraavaksi yksittäisiä tavuja ja lopulta monitavuisia sanoja, ennen kuin opetti tälle niiden todellisen merkityksen. Siksi harjoitusten kohdalla toimittiin aluksi kuin kyseessä olisi ollut uusi, monimutkainen peli. Ensimmäiset opetetut ja käytetyt sanat olivat ur (kello TAI katsoa), fot (jalka) ja bord (pöytä). Kesällä 1889 Kåta kykeni sanomaan jo yksinkertaisia lauseita. Myöhemmin tunnettu kuurosokea Helen Keller sai tietää, kuinka Kåta oli oppinut puhumaan, ja yritti opetella itse puhumaan samalla tavalla. === Aikuisuus === Kåta sai konfirmaation kesäkuussa vuonna 1897. Hänet kuvattiin huumorintajuiseksi, iloluontoiseksi, puheliaaksi ja vahvasti uskovaiseksi ihmiseksi. Kåta kuoli vuonna 1947 saatuaan keuhkoputkentulehduksen. Luokka:Norjalaiset henkilöt Luokka:Kuurosokeat henkilöt Luokka:Vammaisten oikeuksien liikkeen edustajat Luokka:Vuonna 1873 syntyneet Luokka:Vuonna 1947 kuolleet
Yorkin herttuatar

Yorkin herttuatar on aatelisarvo, joka myönnetään Yorkin herttuan puolisolle. Ensimmäinen nimitys myönnettiin vuonna 1372 Englannin ensimmäisen Yorkin herttuan vaimolle. Yorkin herttuattaren titteli ei ole periytyvä ja se peruutetaan, jos herttuapari eroaa. Isossa-Britanniassa on ollut yhteensä yksitoista Yorkin herttuatarta: #Castilen Isabella (1355–1392) #Joan de Holand (1380–1434) #Philippa de Mohund #Cecily Neville (1415–1495) #Anne de Mowbray (1472–1481) #Lady Anne Hyde (1637–1671) #Modenan Mary (1658–1718) #Frederica Charlotte (1767–1820) #Teckin Mary (1867–1953) #Lady Elizabeth Bowes-Lyon (1900–2002) #Sarah Ferguson (s. 1959) Luokka:Yhdistyneen kuningaskunnan kuninkaalliset arvonimet Luokka:Yorkin historia
Michael Joyce

Michael Joyce (s. 1945) on yhdysvaltalainen kirjailija, kirjallisuudentutkija ja digitaalisen kirjallisuuden pioneeri. Hän työskentelee Vassar Collegessa. Joyce tunnetaan parhaiten vuonna 1986 ilmestyneestä hypertekstiteoksestaan Afternoon, a Story. Se on kirjoitettu Storyspace-ohjelmalla, jonka Joyce on tehnyt yhdessä John B. Smithin ja Jay David Bolterin kanssa. Afternoon, a Story -teosta pidetään digitaalisen kirjallisuuden läpimurtoteoksena. Seuraavat hypertekstiteokset Twelve blue ja Twilight, a symphony ilmestyivät molemmat vuonna 1996. Fiktion ja digitaalisessa muodossa ilmestyneiden tekstien ohella Joyce on kirjoittanut myös teoreettisia teoksia, kuten esimerkiksi Of Two Minds: Hypertext Pedagogy and Poetics (1995) ja Othermindedness: the emergence of network culture (2000). Joyce kuuluu James Joycen Odysseuksen hypermediaversion toimittajakuntaan. Vuosina 2000–2001 hän toimi myös ELO:n (Electronic Literature Organization) jäsenenä. == Teokset == * The War Outside Ireland, romaani, 1982 * Hypertext fiction, Afternoon: a Story, 1986 * Hypertext fiction, "WOE," Writing on the Edge, 1991 * Of Two Minds: Hypertext Pedagogy and Poetics, 1995. * Twilight, 1996. * Twelve Blue, 1996. * "Lasting Image," Collaborative hypertext fiction (yhdessä Carolyn Guyerin kanssa), 1999. * "Storm-Tossed" ja "White Moths," novelleja, 1999 * "On the Birthday of the Stranger," hyperfiction, 1999. * Sister Stories, (yhdessä Rosemary Joycen ja Carolyn Guyerin kanssa), 2000. * The Sonatas of Saint Francis (yhdessä Matthew Hanlonin, Andrea Morrisin ja Carolyn Guyerin kanssa), 2000. * Othermindedness: the emergence of network culture, 2000 * Moral Tales and Meditations:Technological Parables and Refractions, jälkisanat on kirjoittanut Hélène Cixous, 2001. * Liam's Going, romaani, 2002. == Aiheesta muualla == * Michael Joyce at Vassar College * On line fiktiota * Electronic Poetry Center * Eastgate * Twelve Blue * Twilight. A Symphony * The Never-Ending Story * Dave Ciccoricco: What remains in Liam’s Going Luokka:Yhdysvaltalaiset kirjailijat Luokka:Yhdysvaltalaiset tietotekniikan kehittäjät Luokka:Vuonna 1945 syntyneet Luokka:Elävät henkilöt
Lentävä kirvesmies

Lentävä kirvesmies on Arto Paasilinnan kirjoittama humoristinen romaani vuodelta 1996. Paasilinnan käsikirjoittama ja Hannu Lukkarisen piirtämä sarjakuvasovitus Ronkoteus – lentävä kirvesmies julkaistiin 2002. Aikaan noin 1000 eaa. sijoittuva romaani muun muassa kuvailee osittain arkeologiseen tutkimustietoon perustuen elämää tuon aikaisessa Suomessa. Päähenkilön rakentaman lentolaitteen avulla käydään lisäksi muun muassa Keski-Euroopassa ja Assyriassa. Kirjassa on alaviitteinä vakavasti otettavaa tietoa. == Lähteet == * == Aiheesta muualla == * Soikkeli, Markku: Pronssikauden lentäjä valloittaa Euroopan * Lentävä kirvesmies Kirjasampo-sivustolla Luokka:Arto Paasilinnan teokset Luokka:Vuoden 1996 kirjat
Akselinlaskija

Akselinlaskija on rautateillä käytettävä laite. Sen tarkoituksena on tunnistaa laskijapisteen sivuuttavat junat ja täten antaa tieto turvalaitteille raideosuuden vapaana tai varattuna olosta. Akselinlaskijaa käytetään junien havaitsemiseen samaan tapaan kuin raidevirtapiiriä. Akselinlaskentayksiköt sijoitetaan tarkkailtavan osuuden kumpaankin päähän. Yleensä tämä osuus on kahden opastimen välinen osuus tai vaihdetta ympäröivä osuus. Akselinlaskijan kaksi havaintopäätä tunnistavat ohikulkevan junan pyöräkertojen aiheuttaman magneettikentän muutoksen sekä junan liikesuunnan. Junan kulkiessa laitteen ylitse keskuslaitteisto rekisteröi sekä junan suunnan että laskentapisteen ylittäneiden pyöräkertojen lukumäärän. Kun juna ylittää osuuden toisessa päässä sijaitsevan laskentapisteen, lasketaan sen pyöräkerrat uudelleen. Mikäli osuudelle menneiden pyöräkertojen lukumäärä on sama kuin osuudelta poistuneiden pyöräkertojen lukumäärä, laitteisto tulkitsee osuuden vapautuneeksi ja vapauttaa osuuden seuraavan junan käyttöön. Muussa tapauksessa osuus jää varatuksi. Laskentatoiminnot suoritetaan turvallisuuskriittisillä tietokoneilla, jotka sijaitsevat yleensä keskitetyssä paikassa, kuten liikenteenohjauskeskuksissa. Tiedonsiirto laskijalaitteiden ja tietokoneiden välillä suoritetaan kuparilankaa tai valokaapelia pitkin. Täten tietokoneyksiköt voivat sijaita pitkien matkojen päässä itse laskijalaitteista. ==Hyödyt== Akselinlaskijoita käytetään yleisesti tapauksissa, joissa raiteille nouseva vesi saattaa haitata perinteisten raidevirtapiirien toimintaa. Akselinlaskijoita käytetään myös silloin, kun käytössä on kokoteräksisiä raide-elementtejä, tai kun opastinvälin pituuden vuoksi on helpompaa käyttää akselinlaskentaa useiden peräkkäisten raidevirtapiiriosuuksien sijaan. Manner-Euroopassa saatujen kokemusten perusteella akselinlaskennalla päästään jopa viisi kertaa luotettavampiin tuloksiin kuin raidevirtapiireillä. Tämä on eräs tärkeimmistä rautatieliikenteen sujuvuutta edistävistä parannuksista, sillä raidevirtapiirien vikaantuminen aiheuttaa opastimien asettumisen automaattisesti seis-asentoon ja aiheuttaa sitä kautta liikennehäiriöitä ja myöhästymisiä. ==Haitat== Esimerkiksi virtakatkon sattuessa akselinlaskentajärjestelmä saattaa "unohtaa", kuinka monta pyöräkertaa on sen suojaamalla alueella. Tällöin tarvitaan käsinohjattua laskijaosuuden nollausta, jolloin mukaan tulee inhimillisen erehdyksen vaara. Raidevirtapiireistä poiketen, akselinlaskentajärjestelmät eivät kykene havaitsemaan kiskonkatkeamia, sillä akselinlaskijat eivät syötä tai vastaanota virtaa kiskojen kautta. Kokemusten perusteella kiskonkatkeamat tapahtuvat pääasiassa raidevirtapiirien rajoilla, missä kiskoihin on tehty eristetty kiskonjatkos. Akselinlaskennalla varustetuilla radoilla kiskonjatkoksia ei tarvita. Luokka:Rautatietekniikka
Johan Ernst Gunnerus

Johan Ernst Gunnerus (28. helmikuuta 1718 Christiania – 25. syyskuuta 1773 Kristiansund) oli norjalainen luonnontieteilijä ja piispa. Johan Gunneruksen vanhemmat olivat Erasmus Gunnerus ja Anna Gerhard, skottilaista sukua. Johan kävi koulunsa Christianiassa, ja opiskeli filosofiaa ja teologiaa Kööpenhaminassa, Hallessa ja Jenassa, jossa hän sai maisterin paperit vuonna 1745. Vuosina 1755–1758 hän opetti Kööpenhaminassa, kunnes hänet valittiin Trondheimin piispaksi. Gunnerus oli laajalti kiinnostunut luonnonhistoriasta ja keräsi huomattavan lajikokoelman Keski- ja Pohjois-Norjan matkoillaan. Vuonna 1760 hän oli perustamassa Trondheim Society seuraa, ja vuosina 1767–1773 hän toimi seuran johtotehtävissä. 1761 seura alkoi julkaista Det Trondhiemske Selskabs Skrifter -lehteä, nykyiseltä nimeltään Det Kongelige Norske Videnskabers Selskabs Skrifter. 1765 Gunnerus julkaisi lehdessä kuvauksen jättiläishaista, ja antoi sille tieteellisen nimen Cetorhinus maximus. Gunnerus kirjoitti Flora Norvegican (1766–1772). Hän avusti Knud Leemiä tämän teoksessa Beskrivelse over Finmarkens Lapper (1767), jossa hän ensimmäisenä antoi tieteellisen nimen valkoviklolle ja isolokille. Gunnerus oli ensimmäisenä sitä mieltä, että koska revontulet johtuivat auringon toiminnasta, oli revontulia oltava myös kuussa, Venuksessa ja Marsissa. Kasviheimo ja -suku Gunnera on nimetty hänen kunniakseen (Meisner). == Teokset == * Erklärung des Natur- und Völkerrechts nach den Grundsätzen des Herrn Darjes, 8 bd., 1748-52 * Adskillige Anmærkninger, fornemmelig i Henseende til Mineralier i Nordland og Finmarken, 1761 * Flora Norvegica, 1. osa Trondheim 1766, 2. osa Kööpenhamina 1772 * Institutiones theologiæ dogmaticæ. Luokka:Norjalaiset piispat Luokka:Norjalaiset ornitologit Luokka:Norjalaiset tieteilijät Luokka:Vuonna 1718 syntyneet Luokka:Vuonna 1773 kuolleet
Akitsa

Akitsa on kanadalainen black metal -yhtye, joka perustettiin vuonna 1999 Montrealissa tavoitteenaan luoda raakaa ja perinteikästä black metal -musiikkia. Pian yhtyeen muodostamisen jälkeen sen ensimmäinen demo-kasetti Totale Servitude julkaistiin pienenä 100 kappaleen painoksena, joka nopeasti myytiin loppuun. Vuonna 2001 yhtye julkaisi epämiellyttävällä ja äärimmäisen raa'alla äänimaailmalla varustetun ensilevynsä, Goétien. Sanoituksiltaan Goétie on vihainen hyökkäys ihmiskuntaa vastaan, ja sen kappaleet sisälsivät niin black metalille perinteistä ihmisvihaa kuin syvän ekofasistisia kannanottoja. Lukuisista levyn jakeluun liittyneistä ongelmista huolimatta Goétie julkaistiin myös Euroopassa tuoden yhtyeen myös eurooppalaisten tietoisuuteen. Lähes samanaikaisesti Goétien kanssa Akitsa julkaisi myös toisen studioalbuminsa Sang Nordiquen. Musiikillisesti Akitsa pysyi tunnollisena Goétien kylmälle äänimaailmalle vähentäen kuitenkin kappaleiden tempoa luoden näin levylle melankolisen tunnelman. Suurin muutos tapahtui kuitenkin sanoituksissa, jotka Sang Nordiquella käsittelivät globalisaatiota, kansallista identiteettiä ja muita poliittisia asioita. Sang Nordiquen jälkeen yhtye julkaisi lukuisia split- ja EP-julkaisua ennen vuonna 2006 ilmestynyttä kolmatta studioalbumia, La Grande Infamietä. == Nykyinen kokoonpano == * O.T. – laulu ja kaikki soittimet * Néant – laulu ja kaikki soittimet Jäsenillä ei ole erityisiä rooleja yhtyeessä, vaan he vaihtelevat soittimia kappaleen mukaan. ==Diskografia== ===Studioalbumit=== * * * ===Kokoelma-albumit=== * ===Splitit=== * Akitsa / Song of Melkor (2001) * Akitsa / Satanic Warmaster (2004) * Akitsa / Nocternity (2004) * Akitsa / The Shadow Order (2004) * Akitsa / Thesyre (2005) * Akitsa / Prurient (2005) ===EP:t=== * * Prophétie Hérétique (2004) ===Demot=== * Totale Servitude (1999) == Katso myös == * Peste Noire == Aiheesta muualla == * Yhtyeen virallinen kotisivu * * * * Diskografia Hateful-metal.de fanizinessä. * Kuvia yhtyeen vinyylijulkaisuista Luokka:Kanadalaiset black metal -yhtyeet
Carlsbad Cavernsin kansallispuisto

Carlsbad Cavernsin kansallispuisto () on Yhdysvalloissa New Mexicon osavaltion Guadalupe-vuorilla sijaitseva kansallispuisto. Se perustettiin 14. toukokuuta 1930. Puisto ulottuu 189,26 km²:n laajuiselle alueelle, ja sitä hallinnoi Yhdysvaltojen muiden kansallispuistojen tapaan National Park Service. == Sijainti ja geologia == thumb|left|Näkymä yhdestä puiston luolastosta. Carlsbad Cavernsin kansallispuisto sijaitsee 400 kilometriä pitkällä fossiiliriutalla, joka reunustaa New Mexicon kaakkoisosissa Texasin länsiosissa sijaitsevaa Delawaren allasta. Riutan päälle on kerrostunut suolaa ja sedimenttejä vuosimiljoonien aikana. Riutta kohosi 65–6 miljoonaa vuotta sitten muodostamaan Guadalupevuoret.Carlsbad Caverns National Park, s. 2–3. == Ilmasto == Carlsbad Cavernsin kansallispuiston ilmasto on puolikuiva mannerilmasto. Talvet ovat viileitä, ja niiden aikana sataa välillä lunta. Keväät ovat tuulisia ja kesät kuumia. Vuoden keskilämpötila on 19 astetta ja vuoden sadanta 366 millimetriä. Heinä–syyskuussa on monsuunikausi, jonka aikana esiintyy voimakkaita ukkosmyrskyä ja sataa suurin osa vuoden sademäärästä. Luolastojen ilmasto on monimutkainen. Carlsbad Cavern -nimiseen tunnetuimpaan luolaan puhaltaa talvisin kylmää ja kuivaa ilmaa, joka pakottaa lämpimämmän ja kosteamman ilman kattoon ja ulos luolasta. Ilmiö on viilentänyt luolan keskilämpötilan 13,3 asteeseen. Talvisin ilmankosteus tippuu 87,5 prosenttiin, mutta kesäisin se on noin 100 prosentin tienoilla. Syvemmällä luolassa on tasaisempi 20 asteen lämpötila ja 100 prosentin ilmankosteus. == Luonto == === Kasvillisuus === Carlsbad Cavernsin kansallispuisto sijaitsee eteläisen Kalliovuorten, pohjoisen Chihuahuan aavikon ja lounaisen Suuren tasangon eliömaantieteellisen alueen rajavyöhykkeellä. Chihuahuan aavikon pohjoisosat ovat Pohjois-Amerikan aavikoiden kosteimpia alueita. Kasvillisuus on pääosin ruohikkoa ja pensaikkoja, mutta korkeimmilla alueilla on myös joitain metsiköitä. === Eläimet === Kansallispuistossa on havaittu 67 nisäkäs-, 357 lintu-, 45 matelija-, 9 sammakkoeläin-, 5 kala- ja vähintään 600 hyönteislajia. Puistossa elää peräti 17 lepakkolajia. Niistä huomattavin on meksikondoggilepakko, joita siellä on pesimäkaudella noin miljoona yksilöä. Muita nisäkkäitä ovat harmaakettu, kojootti, puuma, kauluspekari, hanka- antilooppi ja muulipeura. Rattlesnake Springs on harvinainen aavikkoympäristön rantametsävyöhyke. Se on luokiteltu kansainvälisesti tärkeäksi lintualueeksi, ja siellä on tunnistettu yli 300 lintulajia. Kansallispuiston lintulajistoon kuuluvat maakotka, valkopäämerikotka, suomuviiriäinen, täpläpöllö, amerikanhuuhkaja, kalifornianjuoksukäki, amerikanisolepinkäinen ja luolapääsky, jonka Carlsbad Cavern -luolassa pesivä populaatio on pohjoisen pallonpuoliskon suurin. == Lähteet == * === Viitteet === == Aiheesta muualla == *Viralliset sivut Luokka:Unescon maailmanperintökohteet Yhdysvalloissa Luokka:New Mexicon kansallispuistot
Mel Blanc

Melvin ”Mel” Jerome Blanc (30. toukokuuta 1908 San Francisco, Kalifornia – 10. heinäkuuta 1989 Los Angeles, Kalifornia) oli yhdysvaltalainen Annie-palkittu ääninäyttelijä, joka esiintyi myös radiossa ja televisiomainoksissa. Hänen poikansa Noel Blanc on jatkanut isänsä työtä Looney Tunesin parissa, mutta ei yhtä aktiivisesti. ==Ura== Parhaiten Blanc tunnetaan lukuisista äänirooleistaan Warner Bros.:in ja Hanna-Barberan piirrossarjoista ja -elokuvista animaation kulta-aikana 1940–1960-luvuilla. Hän oli ensimmäinen ääninäyttelijä, joka sai nimensä piirroselokuvien alkuteksteihin. Blanc esitti muun muassa Looney Tunesin suurimpia ja tunnetuimpia tähtiä kuten sarkastista Väiski Vemmelsäärtä, yliaktiivista ja vaaroille altista Repe Sorsaa, kilttiä, pahasti änkyttävää Putte Possua ja satoja muita hahmoja. Hän saikin lempinimekseen ”tuhannen äänen mies”. Mel Blanc teki 1 014 ääniroolia vuosina 1937–1989. Oma radio-ohjelma The Mel Blanc Show hänellä oli vuosina 1946–1947 CBS-radioverkossa.The Mel Blanc Show oldtime.us ==Lähteet== == Aiheesta muualla == * Voice Chasers Luokka:Yhdysvaltalaiset ääninäyttelijät Luokka:Hollywood Walk of Fame Luokka:Annie-palkinnon saajat Luokka:Yhdysvaltalaiset radionäyttelijät Luokka:Vuonna 1908 syntyneet Luokka:Vuonna 1989 kuolleet
Edward Sabine

Edward Sabine (14. lokakuuta 1788 Dublin – 26. toukokuuta 1883 East Sheen, Surrey) oli irlantilainen tähtitieteilijä, ornitologi ja tutkimusmatkailija. Hänen isänsä oli Joseph Sabine. Hänen äitinsä kuoli Edwardin ollessa kuukauden ikäinen. Hän opiskeli Marlowissa ja Woolwichin Kuninkaallisessa sotilasakatemiassa. Hän tavoitti lopullisen kenraalimajurin sotilasarvonsa vuonna 1859. Sabine äänestettiin Royal Societyn jäseneksi 1818. Samana vuonna hän osallistui kapteeni John Rossin epäonnistuneelle retkelle Luoteisväylän löytämiseksi. 1819 hän osallistui komentaja William Edward Parryn Luoteisväyläretkelle. Sabine teki elämäntyönsä pääasiassa tähtitieteen ja geodesian piirissä. Hän tutki maapallon muotoa ja maan magneettikenttää. Pohjoisilla merialueilla hän tutki myös eläimiä, ja ensimmäisenä kuvaili ja nimesi tieteelle tiiralokin. == Lähteet == Luokka:Irlantilaiset ornitologit Luokka:Irlantilaiset tähtitieteilijät Luokka:Royal Societyn jäsenet Luokka:Copley-mitalin saajat Luokka:Vuonna 1788 syntyneet Luokka:Vuonna 1883 kuolleet
John Cornforth

John Warcup ”Kappa” Cornforth FRS (7. syyskuuta 1917 – 8. joulukuuta 2013) oli australialainen kemisti, jolle myönnettiin vuonna 1975 Nobelin kemianpalkinto hänen ansioistaan stereokemian alalla. Cornforth syntyi Sydneyssä, Australiassa. Hän opiskeli orgaanista kemiaa Sydneyn yliopistossa, valmistui 1937 ja sai stipendin Oxfordin yliopistoon. Cornforth lyötiin ritariksi vuonna 1977. Cornforth oli Royal Societyn jäsen ja mukana Sussexin yliopiston toiminnassa kemiantutkimuksen alalla. Hän oli ”vuoden australialainen” 1975. Cornforth oli kuuro nuoruusvuosistaan lähtien.http://www.vega.org.uk/video/programme/19 ==Lähteet== Luokka:Australialaiset kemistit Luokka:Nobelin kemianpalkinnon saajat Luokka:Copley-mitalin saajat Luokka:Kuurot henkilöt Luokka:Vuonna 1917 syntyneet Luokka:Vuonna 2013 kuolleet
Luxemburgin yliopisto

Luxemburgin yliopisto (, , ) Luxemburgin kaupungissa on Luxemburgin suurherttuakunnan ainoa julkinen yliopisto. Se perustettiin 13. elokuuta 2003. Ennen sitä luxemburgilaiset opiskelivat ulkomaisissa yliopistoissa. Yliopistossa on neljä opetuskieltä: ranska, saksa, englanti ja luxemburg. Maaliskuussa 2021 yliopistossa opiskeli noin 6 800 opiskelijaa ja 950 jatko- opiskelijaa. Professoreita yliopistolla työskentelee 283 ja henkilökuntaa on yhteensä 2 245. Yliopiston rehtorina on toiminut 1. tammikuuta 2018 alkaen professori Stéphane Pallage. == Tiedekunnat == Yliopistolla on kolme tiedekuntaa, jotka ovat: * Luonnontieteellinen, teknillinen ja lääketieteellinen tiedekunta * Oikeustieteellinen, taloustieteen ja rahoituksen tiedekunta * Humanistinen, kasvatustieteellinen ja yhteiskuntatieteellinen tiedekunta == Kampukset == Yliopisto järjestää opetusta kolmella kampuksella, jotka ovat: * Belval * Kirchberg * Limpertsberg == Lähteet == == Aiheesta muualla == * Viralliset sivut * Viralliset sivut * Viralliset sivut Luokka:Luxemburg (kaupunki) Luokka:Korkeakoulut
Hana matsuri

pienoiskuva|pysty|Hana-matsuri Kanpuku-jissä Katorissa. Hana matsuri ( tai ) on japanilainen kukkajuhla, jolla juhlistetaan Buddhan syntymäpäivää. Juhlaa vietetään 8. huhtikuuta eikä se ole kansallinen pyhäpäivä. Päivää vietetään temppeleissä kaatamalla pienellä kauhalla kukilla koristellulla alttarilla olevan Buddhan patsaan päälle makeaa teetä tai amachaa. Juhlan luonne vaihtelee paikasta toiseen. Kanbutsu-e sekä hana matsuri sekoittuivat toisiinsa Meiji-kaudella, josta lähtien Buddhan syntymäpäivä on tunnettu hana matsurina. Kerrotaan, että kun Buddha syntyi, yhdestä yhdeksään lohikäärmettä kaatoi hänen päällensä puhdasta, hyvätuoksuista vettä. Toinen, alkuperäiseen hana matsuriin liittyvä uskomus on, että keväällä jumala laskeutui alas vuorilta suojelemaan riisipeltoja ja syksyllä nousi vuorille suojelemaan niitä. Hana matsuria vietettiin jumalan toivottamiseksi tervetulleeksi. Kanbutsu-e seremonia eli Buddhan syntymäpäivä tuotiin Japaniin Intiasta Kiinan kautta ja sitä juhlistettiin Japanissa ensimmäistä kertaa Narassa vuonna 606. Juhlapäivänä ei vain juoda makeaa teetä, vaan sumi-mustetta jauhetaan siihen ja syntyneellä musteella kirjoitetaan paperilapulle "Huhtikuun 8. on hyvän onnen päivä ja hyönteiset on ajettu pois." Paperilappu ripustetaan sen jälkeen ylösalaisin ja sen uskotaan kartoittavan epämieluisat hyönteiset. Hana matsuri tunnetaan myös nimillä Bussho-e sekä Goutan-e. == Katso myös == * Hanami * Matsuri == Lähteet == * * * === Viitteet === Luokka:Japanin tapahtumat Luokka:Buddhalaiset juhlapäivät Luokka:Buddhalaisuus Japanissa Luokka:Huhtikuun juhlapäivät
Mari Sunna

Mari Sunna (s. 5. maaliskuuta 1972 Espoo) on suomalainen taidemaalari. Sunna opiskeli Lahden taideteollisessa instituutissa ja Vapaassa taidekoulussa. Jatko-opinnot hän suoritti Lontoon Chelsea College of Art and Designissa ja valmistui vuonna 2000. Sunnan maalauksia on ollut esillä näyttelyissä sekä Suomessa että ulkomailla. Sunna muutti Lontoosta takaisin Suomeen vuonna 2005. Samana vuonna hän oli Ars Fennica -ehdokkaana. Sunnan ensimmäinen taidemuseossa pidetty yksityisnäyttely oli Espoon modernin taiteen museossa vuonna 2007. Mari Sunna sai Suomen Taideyhdistyksen dukaattipalkinnon 2007. Sunnan maalausten hahmot ovat usein naisia. Ne ovat fragmentaarisia tai ääriviivoin hahmoteltuja, kasvottomia tai kasvonsa poispäin kääntäviä, kuin alati itseään etsivä arvoitus. Mari Sunna liikkuu hämärän rajamailla. Hänen naisensa eivät ole päivänvalon eläjiä, vaan olentoja, jotka nousevat esiin suurkaupungin utuisesta ihmisvirrasta, muistoista ja mielentiloista, usein myös taiteen historiasta. == Lähteet == Luokka:Suomalaiset taidemaalarit Luokka:Vuonna 1972 syntyneet Luokka:Elävät henkilöt
Finn (joki)

Finn on joki Irlannin tasavallan pohjoisosissa. Se on Foylejoen sivujoki, ja virtaa Donegalin kreivikunnan läpi. Aluetta, jonka läpi se virtaa kutsutaan Finnin laaksoksi. Finn virtaa myös osittain Tyronen kreivikunnassa Pohjois- Irlannissa. Cladyn kylä (, joka tarkoittaa pesujokea, tai Claddagh, joka tarkoittaa joen mutaista töyrästä) Strabanen lähellä on Finnin varrella. == Aiheesta muualla == Luokka:Irlannin joet Luokka:Foylen vesistö
Jeesuksen hauta

On olemassa useita paikkoja, joita jotkut pitävät Jeesuksen hautana tai ovat väittäneet hautapaikaksi: * Pyhän haudan kirkko - Jeesuksen hautapaikka perimätiedon mukaan; jotkut kristityt ja tutkijat hyväksyvät, että kirkko olisi rakennettu Jeesuksen hautapaikan päälle. * Puutarhahauta - 1800-luvulla löytynyt hauta on joidenkin, erityisesti protestanttisten kristittyjen mukaan Jeesuksen todellinen hautapaikka. * Roza Bal, Srinagar, Kashmir - ahmadi- muslimit kunnioittavat paikkaa Yuz Asafin hautana, yhdistäen hänet Jeesukseen. * Shingo, Aomori, Japani - paikallisten väitteiden mukaan Jeesuksen hautapaikka. * Talpiotin hauta - Talpiotista, Israelista vuonna 1980 löydettyä hautaa on väitetty Jeesuksen, Magdalan Marian ja eräiden muiden Raamatun henkilöiden "perhehaudaksi" dokumentissa The Lost Tomb of Jesus. Jeesuksen hautaa käsittelevät: * The Lost Tomb of Jesus, Simcha Jacobovicin, Charles R. Pellegrinon ja James Cameronin (ohjaaja) dokumentti Talpiotin haudasta. * The Jesus Family Tomb, Jacobovicin ja Pellegrinon kirja Talpiotin haudasta. Hauta Hauta
Sundarbansin kansallispuisto

Sundarbansin kansallispuisto sijaitsee puoliksi Intiassa, Länsi-Bengalin osavaltiossa, ja puoliksi Bangladeshissa. Se on maailman suurin mangrovemetsäalue ja yksi suurimmista bengalintiikerin suojelualueista. Sundarbansissa asuu myös lukuisia lintu- ja matelijalajeja, muun muassa suistokrokotiili. Puiston pinta-ala on 2585 neliökilometriä. Alueella on siltistä koostuvia saaria ja monin paikoin on magroverämeitä. Alueella elää yhdyskunnittain monia eläimiä, kuten reesusmakakeja, aksiskauriita, villisikoja, saukkoja ja varaaneja. Alueen vesistöjen ja rantojen eläimistöön kuuluvat kiviravut sekä liemi-, etelänbastardi- ja karettikilpikonnat. Sundarbans muodostuu 54 pienestä saaresta Ganges- ja Brahmaputrajokien laajassa yhteisessä suistossa. Alueen ilmasto on trooppinen: keskimääräinen ylin lämpötila on 34 °C ja alin 20 °C. Talvella vallitsee pohjoisen ja koillisen välinen tuuli, kesällä lounaistuulet ovat yleisimpiä. Trooppiset hirmumyrskyt ja niitä heikommat matalapaineet ovat varsin yleisiä kahden sadekauden aikana toukokuussa ja lokakuussa. Alueesta tuli luonnonsuojelualue 1974 ja kansallispuisto 1983. Vuodesta 1987 asti se on ollut Unescon maailmanperintökohde.Opettajan verkkopalvelu Edu.fi (Arkistoitu versio) Sundarbans on saanut nimensä kaakaokasveihin kuuluvasta sundri-puusta, joka on yleinen kansallispuiston mangrovemetsissä. Sundrin hengitysjuuret nousevat korkealle, joten sen juuristo ei kuole hapenpuutteeseen tulvien aikana. Tulvantorjunta alueella on muuttanut alueen tasapainoa, ja sundrit saattavat olla vaarassa hävitä kilpailussa muille puille.Taksvärkki 2002 (Arkistoitu versio) Sundarbansia uhkaavat myös vaatimukset alueen öljyvarojen hyödyntämisestä. == Lähteet == == Aiheesta muualla == Luokka:Unescon maailmanperintökohteet Intiassa Luokka:Intian kansallispuistot Luokka:Länsi- Bengali Luokka:Seulonnan keskeiset artikkelit
Tokion Disneyland

Tokion Disneyland () on yksi Tokion Disney Resort -lomakeskuksen teemapuistoista. Toinen on DisneySea. Se sijaitsee Urayasun kaupungissa Chiban prefektuurissa lähellä Tokiota. Tokion Disneyland avattiin 15. huhtikuuta 1983 ja se oli Disneyn ensimmäinen puisto Yhdysvaltojen ulkopuolella. Se on suunniteltu samantyyliseksi kuin Kalifornian Disneyland ja Floridan Magic Kingdom (osa Walt Disney Worldia). Tuhkimon linna on samanlainen kuin Floridan Walt Disney Worldissa.Japan's Disneyland a little different. Pittsburgh Post- Gazette 9.10.2011. Viitattu 4.7.2016. ==Lähteet== ==Aiheesta muualla== * Tokyo Disney Resortin nettisivu japaniksi ja englanniksi. Disney. * Alueen kartta japaniksi ja englanniksi. Disney. Luokka:Japanin huvipuistot Luokka:Walt Disney Parks and Resorts
Amazoninkapokkipuu

Amazoninkapokkipuu eli kuitukapokkipuu tai pelkkä kapokkipuu (Ceiba pentandra) on tropiikissa kasvava malvakasvien (Malvaceae) heimoon kuuluva puu. Amazoninkapokkipuu kasvaa Meksikossa, Keski-Amerikassa, Karibianmerellä, paikoin Etelä-Amerikan pohjoisosissa sekä C. pentandra var. guineensis myös trooppisessa Länsi-Afrikassa. Kapokki tarkoittaa myös kapokkipuun siemenkodasta saatavaa kuitua. Amazoninkapokkipuu on mayamytologian pyhä puu.Sacred plants of the Maya forest BBC Earth News 9.6.2009 Amazoninkapokkipuu voi kasvaa jopa 60–70 m korkeaksi, ja sen läpimitta metrin korkeudella voi olla jopa 3 metriä. Sen runko ja suurimmat oksat voivat olla kokonaan vahvojen okien peittämiä. 20 cm pitkät, palmumaiset lehdet ovat ryhmittyneet 5–9 lehden kimppuihin.Kapok Tree Blue Planet Biomes Täysikasvuiset puut tuottavat vuosittain useita satoja siemenkotia. Kodassa siemenen ympärillä on nukkaista kuitua, joka koostuu selluloosasta ja ligniinistä. Kapokin kuitu on onttoa ja ilmavaa, eikä se ime vettä itseensä. Kapokkia on käytetty muun muassa pelastusrenkaiden ja -vöiden, patjojen, huonekalujen, zafujen, tyynyjen sekä peittojen täyteaineena ja eristeenä.Puukeskus Kuidun kerääminen tehdään käsin. Sitä ei voi kehrätä. Kapokkipuun siemenistä puristetaan öljyä ja sitä on käytetty myös lannoitteena. Keinokuidut ovat nykyään pääosin syrjäyttäneet kapokin. Amazoninkapokkipuuta viljellään yleisesti Aasiassa, erityisesti Jaavalla ja muualla Indonesiassa sekä Malesiassa. Valkokapokin (Bombax ceiba) kuitu on samankaltaista, väriltään tummempaa, mutta ei aivan niin ilmavaa kuin kapokkipuun. Amazoninkapokkipuu on Puerto Ricon kansallispuu. Amazoninkapokkipuun kuoresta keitettyä uutetta on käytetty diureettina, lemmen nostatukseen, päänsärkyyn ja myös aikuistyypin diabeteksen hoitoon. == Lähteet == == Aiheesta muualla == * Laji.fi: Kuitukapokkipuu (Ceiba pentandra) * United States Department of Agriculture (USDA): Ceiba pentandra * Flora of China: Ceiba pentandra * Dr. Duke's Phytochemical and Ethnobotanical Databases: Ceiba pentandra * Pherobase: Floral volatiles of Ceiba pentandra * Centre for Agriculture and Biosciences International (CABI): Ceiba pentandra (kapok) Luokka:Kapokkipuut Luokka:Kuitukasvit
Eye of Terror

Eye of Terror voi tarkoittaa ainakin seuraavia asioita: *Eye of Terror, Games Workshopin Warhammer 40,000 -miniatyyripelin kampanja *Eye of Terror, repeämä Warpin ja reaaliavaruuden välillä Warhammer 40,000- miniatyyripelissä.
Clady

Clady (, ) on kylä Tyronen kreivikunnassa Pohjois-Irlannissa noin neljä mailia Strabanesta. Se sijaitsee Finn-joen rannalla Donegalin kreivikunnan ja Irlannin tasavallan rajalla. Hallinnollisesti Clady sijaitsee Strabanen piirikunnassa. Vuonna 1842 sen asukasluku oli 176, ja vuoteen 2001 se oli kohonnut 423 asukkaaseen. Kylä on kerännyt piirikunnalleen maineitta Irlannin kauneimmat kylät -kilpailussa. == Historia == Cladyn kylä on yksi alueen vanhimmista, ja se oli aikanaan tärkeä risteyskohta Finnin yli. Clady oli myös kirkollisesti tärkeä keskus; siellä järjestettiin Derryn hiippakunnan ensimmäinen katolinen kirkolliskokous. Lähellä kylää on seitsemän holvikaaren silta Finn-joen yli. Ennen sillan rakentamista paikalla oli tärkeä kahluupaikka, jossa Vilhelm III Oranialaisen ja Jaakko II:n partisaanit ottivat verisesti yhteen vuonna 1688. Derryn piirityksen aikaan se oli vahva asemapaikka, jota hallitsi eversti Skeffington James FitzJames Berwickin kautta. 6\. elokuuta vuonna 1971 Ulsterin puolustusrykmentin () sotamies Winston Donnell ammuttiin hengiltä ajoneuvojen tarkistuspisteen kohdalla Cladyssä. 10\. joulukuuta 1971 Kenneth Smyth, virkavapaalla ollut protestantti Ulsterin puolustusrykmentistä, ammuttiin. Myös Daniel McCormick, katolinen entinen Ulsterin puolustusrykmentin jäsen, ammuttiin hänen ollessaan matkalla töihin. == Lähteet == == Aiheesta muualla == Luokka:Pohjois-Irlannin kylät
Eulerin φ-funktio

Eulerin φ-funktio \varphi(n) on niiden positiivisten kokonaislukujen k\le n määrä, joille pätee syt(n, k) = 1 eli n ja k ovat suhteellisia alkulukuja.Rosen, s. 161 Esimerkiksi \varphi(10)=4, koska lukua 10 pienemmistä positiivisista kokonaisluvuista ainoastaan luvut 1,3,7 ja 9 ovat suhteellisia alkulukuja luvun 10 kanssa. φ-funktion arvo voidaan laskea kaavasta :\varphi(n)=n\prod_{p|n}\left(1-\frac{1}{p}\right) eli tuloon otetaan tekijöiksi kaikki alkuluvut p jotka jakavat luvun n.Rosen, s. 169 Esimerkiksi :\varphi(10)=10\prod_{p|10}\left(1-\frac{1}{p}\right)=10\left(1-\frac{1}{2}\right)\left(1-\frac{1}{5}\right)=4, koska vain alkuluvut 2 ja 5 jakavat luvun 10. ==Ominaisuuksia== *\sum_{d \mid n} \frac{\mu^2(d)}{\varphi(d)} = \frac{n}{\varphi(n)} *\sum_{1\le k\le n \atop (k,n)=1}\\!\\!k = \frac{1}{2}n\varphi(n)\text{ jos }n>1 *\varphi(n)=\sum_{d\mid n} d \cdot \mu\left(\frac{n}{d} \right) =n\sum_{d\mid n} \frac{\mu (d)}{d} *\varphi (n)=\sum\limits_{k=1}^n \gcd(k,n) \cos {2\pi\frac{k}{n}} *\sum_{k=1}^n \varphi(k) = \frac{1}{2 \zeta(2)} n^2 + \mathcal{O}(n \log n) missä ζ on Riemannin zeeta-funktio. Kaavasta seuraa approximaatio \varphi(n) \approx n\frac{3}{\pi^2}. *\sum_{k=1}^n\varphi(k) = \frac{1}{2}\left(1+ \sum_{k=1}^n \mu(k)\left\lfloor\frac{n}{k}\right\rfloor^2\right) *\sum_{k=1}^n\frac{\varphi(k)}{k} = \sum_{k=1}^n\frac{\mu(k)}{k}\left\lfloor\frac{n}{k}\right\rfloor=\frac6{\pi^2}n+\mathcal{O}\left((\log n)^{2/3}(\log\log n)^{4/3}\right) *\sum_{k=1}^n\frac{k}{\varphi(k)} = \frac{315\zeta(3)}{2\pi^4}n-\frac{\log n}2+\mathcal{O}\left((\log n)^{2/3}\right) *\sum_{k=1}^n\frac{1}{\varphi(k)} = \frac{315\zeta(3)}{2\pi^4}\left(\log n+\gamma-\sum_{p\text{ alkuluku}}\frac{\log p}{p^2-p+1}\right)+\mathcal{O}\left(\frac{(\log n)^{2/3}}n\right) (missä γ on Eulerin vakio). *\sum_{1\le k\le n \atop (k,m)=1} 1 = n \frac {\varphi(m)}{m} + \mathcal{O} \left ( 2^{\omega(m)} \right ), missä m > 1 on positiivinen kokonaisluku ja ω(m) on m:n eri alkulukujakajien määrä. ==Epäyhtälöitä φ-funktiolle== φ-funktiolle on voimassa \varphi(n)\ge \sqrt{n}, kaikille n>6. \varphi(n) > \frac {n} {e^\gamma\; \log \log n + \frac {3} {\log \log n}} kun n > 2, missä \gamma on Eulerin vakio. \varphi(n) \ge \sqrt{\frac {n} {2} } kun n > 0, Kaikille n>1 : :0<\frac{\varphi (n)}{n}<1 Suurillekaan luvuille n yllä olevaa epäyhtälöä ei voi parantaa. Tarkemmin sanoen: :\liminf \frac{\varphi (n)}{n}=0 \mbox{ ja } \limsup \frac{\varphi (n)}{n}=1. ==Menonin identiteetti== : \sum_{\stackrel{1\le k\le n}{ \gcd(k,n)=1}} \gcd(k-1,n) =\varphi(n)d(n) == Lähteet == * === Viitteet === Luokka:Multiplikatiiviset funktiot
Canon PowerShot

Canon PowerShot on Canonin digitaalikamerojen tuoteperhe. PowerShot-kameroiden tuotanto alkoi vuonna 1995. PowerShot-sarja kattaa kameroita halvoista kameroista aina isoihin ja kalliisiin kameroihin. Yhdysvaltain markkinoilla useat muualla IXUS-nimellä myytävät mallit myydään siellä nimellä PowerShot Digital ELPH. *A-sarja: A5:stä alkaen useita malleja, esimerkiksi A75, A95, A610, A630, A800 *D-sarja: D10 *E-sarja: E1 *G-sarja: G1 (9/2000), G2 (8/2001), G3 (9/2002), G5 (6/2003), G6 (8/2004), G7 (9/2006), G9 (10/2007), G10 (10/2008), G11 (10/2009) *Sx/SXx-sarja: S1 IS, S2 IS, S3 IS, S5 IS, SX10 IS, SX20 IS, SX100 IS, SX110 IS, SX120 IS, SX200 IS *Sxx-sarja: S10, S20, S30, S40, S45, S50, S60, S70, S80, S90, S95 ==Aiheesta muualla== *Suomen Canon- maahantuojan PowerShot-sivu Luokka:Digitaaliset kamerat PowerShot Luokka:Valokuvausalan tuotemerkit
King of the Ring (thainyrkkeilyseura)

King of the Ring on suomalainen thainyrkkeilyseura. Syksyllä 2000, suomalaistunut thainyrkkeilyn moninkertainen maailmanmestari, Jomhod Kiatadisak (Thaimaa) perusti Helsinkiin seuran, jonka päävalmentajana hän toimi aina vuoteen 2003 saakka. Nykyään Jomhod on muuttanut takaisin kotimaahansa Thaimaahan, mutta vierailee usein Suomessa valmentamassa ja ottelemassa.King of the Ring/ Seura tarjoaa thainyrkkeilyn alkeiskursseja, tekniikkaharjoittelua, kilpavalmennusta Helsingissä Kaapelitehtaalla. Nykyisin seuran päävalmentajana toimii (2013) Suomen kokenein thainyrkkeilyottelija Antero Hynynen (MM3, EM3, PM1, SM1). King of the Ring ry:n harjoitustilat sijaitsevat Kaapelitehtaalla Länsi-Helsingin Ruoholahdessa. ==Lähteet== ==Aiheesta muualla== *http://www.kingofthering.fi/ (viralliset sivut) Luokka:Helsinkiläiset urheiluseurat Luokka:Suomalaiset kamppailulajiseurat Luokka:Thainyrkkeily